ইয়োয়েল চিমা ফুজিতা
ইয়োয়েল চিমা ফুজিতা (জাপানি: 藤田 譲瑠 チマ, ইংরেজি: Joel Chima Fujita; জন্ম: ১৬ ফেব্রুয়ারি ২০০২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন। ২০১৯ সালে, ফুজিতা জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।